Jason Azzopardi sejjaħ bħala imsieken lin-nies ta' Adrian Delia, wara li fil-lejl ta' bejn il-Ħamis u l-Ġimgħa, hu u ħiereġ mid-Dar Ċentrali, partitarji Nazzjonalista ta' Adrian Delia pruvaw iħebbu għalih. Fuq il-profil tiegħu fuq facebook, Jason Azzopardi wera l-filmat ta' ONE News juri l-kommossjoni li nqalgħet meta attivisti Nazzjonalisti dehru jagħtu s-salt għalih u akkuża lil Adrian Delia li qed jitma kliem ta' firda u mibgħeda. L-attvist ta' Delia qallu niltaqgħu Jason jien u int. Azzopardi kiteb, "Lil dawn l-imsieken nikkumpatihom għax fl-aħħar xhur ġew mitmugħa kliem ta' firda u mibgħeda, minn min imexxi l-Partit Nazzjonalista, kontra deputati Nazzjonalisti stess, sa jumejn ilu fuq il-midja tal-Partit Nazzjonalista stess li sa-lum kienet imbarrata għalija u sħabi." Lil dawn in-nies li ppruvaw iħebbu għalih u jgħajjruh, id-deputat tas-sbatax-il-eroj blu qalilhom li se jiltaqgħu l-Qorti. "Lil min sfidani, heddidni, għajjarni u ħebb għalija ngħidlu li issa niltaqgħu l-Qorti", saħaq Azzopardi li saħaq ukoll li hu ma jibżax minnhom. Ma' kienx biss Jason Azzopardi li safa fil-mira tal-attivisti ta' Delia, imma anki Chris Said. B'attivist ieħor ta' Delia qal lil Said li lanqas l-Għawdxin ma ivvutawlu. Intant, deputati li sfiduċjaw lil Delia mill-ewwel ħarġu għonqhom għal Jason Azzopardi. David Thake qal li Jason Azzopardi qed jgħix il-Qorti. Filwaqt li esprima solidarjetà miegħu, David Thake qal li huwa tal-mistħija li ħaddieħor qed jgħajrek u jħebb għalik.